钦定古今图书集成/明伦汇编/氏族典/第062卷 > 《廖用贤尚友录》 > 舒芬
## 钦定古今图书集成/明伦汇编/氏族典/第062卷 > 《廖用贤尚友录》 > 舒芬

按《明外史舒芬传》：“芬字国裳，进贤人。正德十二年，举
进士第一，授修撰。帝议南巡，时，宁王宸濠久蓄异谋，
与近幸相结，人情惶惧。芬偕编修、庶吉士上疏谏。帝
大怒，命跪五日，杖之三十，谪福建市舶副提举。世宗
即位，召复故官。张璁、桂萼、方献夫骤擢学士。芬偕同
官杨慎等伏左顺门哭争。帝怒，下狱廷杖。旋遭母丧”
归，卒于家。芬丰神玉立，负气峻厉。其学贯串诸经，兼
通天文律历，而尤精于《周礼》。学者称“梓溪先生。”万历
中，追谥“文节。”